Kendrick Lamar

**Kendrick Lamar Duckworth** (f. 17. júní 1987) er bandarískur rappari og lagahöfundur. Hann er talinn einn áhrifamesti hipphopp-tónlistarmaður sinnar kynslóðar og oft talinn meðal bestu rappara nú um stundir. Hann er meðal annars þekktur fyrir tæknilega listsköpun sína og flókna lagasmíði. Hann hlaut Pulitzer-tónlistarverðlaunin árið 2018 og varð þar með fyrsti tónlistarmaðurinn utan klassísku og djasstónlistarinnar til að hljóta þau.

Lamar byrjaði að gefa út tónlist undir sviðsnafninu **K.Dot** á meðan hann var í menntaskóla. Hann skrifaði undir samning við Top Dawg Entertainment (TDE) árið 2005, þar sem hann var einn af stofnendum hipphoppsofurhljómsveitarinnar Black Hippy. Í kjölfar velgengni jaðarrappsfrumraunarplötu (e. alternative rap) sinnar *Section.80* (2011) tryggði Lamar sér samning við yfirverktakana Aftermath Entertainment hans Dr. Dre og Interscope Records. Hann vakti mikla athygli með annarri plötu sinni *Good Kid, M.A.A.D City* (2012) sem var undir áhrifum frá bófarappi og varð hún sú hipphoppstúdíóplata sem lengst hefur verið á ''Billboard'' 200-vinsældalistanum; Rolling Stone útnefndi hana bestu þemaplötu allra tíma. Þriðja plata hans *[[To Pimp a Butterfly]]* (2015) blandaði hipphoppi saman við sögulegar blökkumannatónlistarstefnur í Bandaríkjunum á borð við djass, fönk og sálartónlist. Hún varð fyrsta af fimm plötum hans í röð sem komst í efsta sæti á *Billboard 200*-listanum og var ein af mest rómuðu plötum áratugarins 2010.

Árið 2015 komst Lamar á ''Billboard'' Hot 100-vinsældalistann í fyrsta sinn eftir að hafa komið fram á endurhljóðblönduðri útgáfu af „Bad Blood“ með Taylor Swift. Honum skaut upp á stjörnuhimininn með útgáfu fjórðu plötu hans Damn (2017) sem aðhylltist takti og trega og popptónlist og gat af sér annað lag hans sem komst í efsta sæti *Hot 100*, „Humble“. Hann setti saman plötu fyrir hljóðspor kvikmyndarinnar *[[Black Panther]]* árið 2018 og hlaut tilnefningu til Óskarsverðlauna fyrir besta frumsamda lagið „All the Stars“ (ásamt SZA), sem komst í efstu tíu sætin í Bandaríkjunum og Bretlandi. Tvöföld plata frá Lamar árið 2022, *Mr. Morale & the Big Steppers*, markaði lok dvalar hans hjá TDE og Aftermath. Rimma hans við Drake og sjötta plata hans, *GNX* (2024), gátu af sér lögin „Like That“, „Not Like Us“ og „Squabble Up“ sem öll slefuðu upp í efsta sæti Hot 100-vinsældalistans.

Lamar hefur hlotið ýmis verðalun á ferlinum, þar á meðal ein Primetime Emmy-verðlaun, ein Brit-verðlaun, fern American Music-verðlaun, sex ''Billboard'' Music-verðlaun, 11 MTV myndbandstónlistarverðlaun (þar á meðal tvö verðlaun fyrir myndband ársins), 22 Grammy-verðlaun (þriðja flestar Grammy-tilnefningar sem rappari hefur hlotið), og 29 BET Hip Hop verðlaun (flest sem listamaður hefur unnið). *[[Time]]* setti hann á lista yfir 100 áhrifamestu mönnum heims árið 2016. Tvær af tónleikaferðum hans, Damn Tour (2017–2018) og Big Steppers Tour (2022–2024), eru meðal tekjuhæstu tónleikaferða rappara sögunnar. Þrjú verka hans voru á lista *Rolling Stone* yfir 500 bestu plötur allra tíma árið 2020. Utan tónlistar stofnaði Lamar fyrirtækið PGLang og hóf kvikmyndagerð ásamt félaga sínum Dave Free.

## Útgefið efni
**Breiðskífur**
* *Section.80* (2011)
* *Good Kid, M.A.A.D City* (2012)
* *To Pimp a Butterfly* (2015)
* *Damn* (2017)
* *Mr. Morale & the Big Steppers* (2022)
* *GNX* (2024)

## Heimild
*